6. fejezet

A haditechnikai K+F szervezeti keretei
A magyar haditechnikai K+F tevékenység – elvileg – igen széles bázisra támaszkodhat. Legfontosabb színterei:

  a Honvédelmi Minisztérium Fejlesztési és Logisztikai Ügynöksége  [image: image1.png]


;

  a Honvédelmi Minisztérium Elektronikai Igazgatósága [image: image2.png]


;

  a ZMNE tanszékei és doktori iskolái [image: image3.png]


;

  a Magyar Hadtudományi Társaság [image: image4.png]


;

  a Magyar Honvédség egyéb szervei [image: image5.png]


;

  a Magyar Honvédség [image: image6.png]


csapatai, üzemei és egyéni kutatói.

A felsoroltak közül a haditechnikai K+F csak a Fejlesztési és Logisztikai Ügynökségének – a HM Haditechnikai Intézet (HTI), illetve Technológiai Hivatal (TH) jogutódjának – alaptevékenysége, ezért részletesebben csak ennek szerepével foglalkozunk.

A HM Fejlesztési és Logisztikai Ügynöksége szerepe (FLÜ) $
A Honvédelmi Minisztérium Fejlesztési és Logisztikai Ügynöksége a hazai haditechnikai kutatás-fejlesztés vezető intézménye, a PhD képzés egyik kijelölt tudományos kutatóhelye, több tudományos fokozattal rendelkező munkatárssal.

Hazánkat a NATO Kutatási és Technológiafejlesztési Szervezetének Tanácsában és Paneljeiben az FLÜ képviseli.

Nyolc évtizede rendszeres kapcsolatokat tart fenn a hazai és külföldi katonai és polgári K+F szervezetekkel, oktatási és tudományos intézményekkel, társintézetekkel.

A HM Fejlesztési és Logisztikai Ügynöksége főbb feladatai a program alapú haderőfejlesztéshez és fenntartáshoz szükséges technológiai szakterület vonatkozásában:

1. Kidolgozza a védelmi és biztonsági kutatás-fejlesztéssel, technológiai innovációval kapcsolatos kormányzati és tárcaszintű szabályozókat és végzi, illetve koordinálja a tárcaszintű feladatokat.

2. Végzi a haditechnikai tudományos kutatás és műszaki fejlesztés (K+F) keretében a hadfelszerelési eszközök és anyagok hazai fejlesztésének, előállításának, rendszeresítésének és rendszerben tartásának mérnök-műszaki menedzselését.

3. Végzi az egységesítési dokumentumok hazai ratifikálásával és bevezetésével kapcsolatos feladatok tárca szintű koordinálását, a katonai nemzeti szabványosítási tevékenység és a tárca termék-kodifikációs feladatainak ellátását. Végzi a belföldi találmányi és mintaoltalmi bejelentések honvédelmi érdekből történő vizsgálatát.

4. Tudományos kutatóhelyként biztosítja a tárcaszintű műszaki információs és szakértői hátteret a hadfelszerelés korszerűsítéséhez szükséges szakmai javaslatok elkészítéséhez és vezetői döntések meghozatalához, valamit a katonai műszaki tudományok terén zajló kutatásokhoz. Kiadja a Haditechnika folyóiratot.

5. Végrehajtja akkreditált laboratóriumaiban és kísérleti lőterén a hadfelszerelési eszközök és anyagok műszaki megfelelőségi átvételi és haditechnikai ellenőrző vizsgálatait, valamint országos hatáskörrel az informatikai eszközök kisugárzásvédelmi (TEMPEST) vizsgálatait. 

6. Végzi a központi beszerzésű hadfelszerelési anyagok minőségbiztosítási feladatait, a megbízásos kormányzati minőségbiztosítás feladatait, továbbá vizsgálja, értékeli és tanúsítja a hadfelszerelést gyártók és szállítók minőségbiztosítási rendszereit NATO AQAP normatív dokumentumoknak való megfelelőségük alapján.

A főfeladatok ellátása mellett folyamatosan elemezni és értékelni kell a magyar haderő igényeit, a hazai polgári és haditechnikai kutatási bázisok eredményeit, továbbá a magyar hadiipar lehetőségeit.

Ennek fő forrásai:

  a NATO Kutatási és Technológiafejlesztési Szervezete (RTO) publikációi;

  a hazai és a külföldi tudományos konferenciák;

  az Internet;

  elektronikus adatbázisok (CD-ROM);

  szakfolyóiratok, szakkönyvek;

  termékismertetők.

A haditechnika fejlődési tendenciái a világban:

  digitalizált hadszíntér;

  nem halálos fegyverek;

  szenzorfúzió, információfúzió;

  nagypontosságú lőszerek;

  biotechnológia;

  automatizálás, robotika;

  anyagtudomány.

A HM FLÜ biztosítja az együttműködést a NATO megfelelő munkacsoportjaival:

Kutatási és Technológiafejlesztési Szervezet (RTO)
  Tanács (Research & Technology RTB)

  Panelek
  Tudományos munkacsoportok

Szabványosítás terén:
A HM FLÜ a NATO egységesítési és szabványosítási tevékenységének hazai szervezője és koordinátora, a vonatkozó dokumentumok kezelője és az ellátás központi bázisa.

  AC/301 Anyagi-technikai Eszközök és Műszaki Eljárások Szabványosítási Csoportja 

AC/301/A Elektronikai és Elektrotechnikai Alcsoport

  AC/250 Nemzeti Minőségbiztosítási Igazgatók Csoportja

AC/250/A alcsoport a minőség integrált rendszerszemléletű megközelítésére

AC/250/B alcsoport a minőségügyi programok bevezetésére és irányítására

  AC/259(SURV) A NATO Szövetséges Erők Szárazföldi Felderítőképessége Program Irányító Bizottsága 

Haderőnemi Fegyverzeti Csoportok munkacsoportjai
  Szárazföldi erők 

LG 1 ALCSOPORT Interoperabilitás digitalizált harctéren

LG 4 ALCSOPORT Szárazföldi tüzérség

LG 5 ALCSOPORT Csapatlégvédelem

LG 6 ALCSOPORT Harctéri felderítés, célelfogás, éjszakai megfigyelés, felderítés elleni tevékenység és elektronikai harc

LG 7 ALCSOPORT Tömegpusztító fegyverek elleni (ABV) védelem

LG 8 ALCSOPORT Interoperabilitás a kiképzési szimuláció terén

  Légierő

AG I ALCSOPORT Pilóta által vezetett és pilóta nélküli repülőeszközök a repülőeszközök fegyverzeteinek interoperabilitása

AG III ALCSOPORT Az elektronikai hadviselés légierő vonatkozásai

AG IV ALCSOPORT Harcászati légi felderítés

AG V ALCSOPORT Fedélzeti elektronikai műszerek és leszállási rendszerek

Ipari Tanácsadó Csoport
A kétoldalú és a sokoldalú nemzetközi együttműködés elvei és céljait a NATO tagországai és a NATO-n kívüli országok vonatkozásában:

  információcsere; 

  dokumentumok cseréje; 

  elemzések, harcászati-műszaki követelmények közös kidolgozása; 

  közös vizsgálatok; 

  közös kutatás-fejlesztés. 

A hazai és nemzetközi tudományos életbe való bekapcsolódás keretében az FLÜ rendszeres kapcsolatokat tart fenn az alábbi szervekkel:

  HM Oktatási és Tudományos Tanács; 

  MTA IX. Osztályának Hadtudományi Bizottsága; 

  non-profit társadalmi szervezetek (pl. Magyar Hadtudományi Társaság, Magyar Minőség Társaság, TIT, Asztronautikai Társaság, Ballisztikai Társaság); 

  MTA kutatóintézetei (KFKI, SZTAKI); 

  a felsőoktatási szféra (BME, ZMNE, Miskolci Egyetem); 

  AFCEA - Fegyveres Erők Kommunikációs és Elektronikai Szaktársasága; 

  NATO szervezetek és munkacsoportok; 

  kétoldalú tudományos kapcsolatok (pl. TNO); 

  NATO Tudományos Bizottsága. 

Az FLÜ kutatói K+F tevékenységének tudományos jellegét biztosítja:

  Részvétel a PhD-képzésben hazai, és külföldi egyetemeken. 

  Doktori értekezések téma-vezetése, bíráló bizottsági tagság vagy opponensi tevékenység. 

  Oktatói tevékenység hazai és külföldi egyetemeken. 

  Hazai és külföldi kutatói ösztöndíjak elnyerése. 

  Tudományos fokozat megszerzése. 

  Szabadalmak kidolgozása. 

Az FLÜ tevékenysége eredményességének egyik legfontosabb feltétele a szakmailag jól képzett, nyelveket beszélő, tárgyalóképes állomány, amelynek jellemzői:

A képességek terén: 

  Mélyreható, naprakész szakmai ismeretek 

  Elmélyültség, kreativitás, szorgalom és odaadás 

  Idegen nyelv ismerete 

  Tárgyalóképesség belföldön és külföldön 

  Ambíció tudományos fokozat szerzésére 

Tevékenységében:

  Rendszeres publikálás 

  Aktív részvétel hazai és külföldi tudományos konferenciákon 

 Feladat a BSc és MSc hallgatók részére:
Válassza ki - érdeklődési körének megfelelően - a HM Fejlesztési és Logisztikai Ügynökségének vagy jogelődjeinek (HM Haditechnikai Intézet, HM Technológiai Hivatal) egy feladatkörét, és keressen arra vonatkozó publikációkat. Az eredményt küldje meg a kpluszf@zmne.hu e-mail címre.

 Feladat a PhD hallgatók részére:
Válassza ki - érdeklődési körének megfelelően - a HM Fejlesztési és Logisztikai Ügynökségének vagy jogelődjeinek (HM Haditechnikai Intézet, HM Technológiai Hivatal) egy feladatkörét, keressen arra vonatkozó hazai és külföldi publikációkat. Az eredményt küldje meg a kpluszf@zmne.hu  e-mail címre.

